Z A P I S N I K
s 2. sjednice Vijeća Gradske četvrti Peščenica - Žitnjak 
održane 12. srpnja 2021. u  Područnom uredu Peščenica-Žitnjak, Zapoljska 1 (I. kat - soba 115) s početkom u 17,30 sati

Nazočni članovi Vijeća: 
Nikola Zdunić, Darko Stošić, Antonija Komazlić, Ana Miloš, Tomica Rižmarić, Lorena Sajković, Ljiljana Ivanac, Ramiza Memedi, Marija Klobučar, Marijan Ćužić, Zvonko Dumančić, Dragan Vučić, Zdravko Čabraja, Matija Raos, Đurđica Radaković Groš, Marko Jelenčić, Mario Sobočan, Iris Veronika Ćelić i Marko Korošec.

U radu sjednice sudjeluje voditelj Područnog odsjeka Peščenica-Žitnjak Gradskog ureda za mjesnu samoupravu, Boris Berber i stručni referenti za rad tijela mjesne samouprave Mihaela Hrženjak i Sanja Jančin.
Konstatira se da u radu sjednice sudjeluje svih 19 vijećnika čime su stečeni uvjeti za pravovaljano odlučivanje.
Prije utvrđivanja dnevnog reda, predsjednik Vijeća Nikola Zdunić, otvara raspravu o zapisniku s konstituirajuće  sjednice Vijeća Gradske četvrti Peščenica - Žitnjak. 
Bez rasprave, Vijeće jednoglasno verificira zapisnik s (1.) konstituirajuće  sjednice.
Na prijedlog predsjednika Vijeće jednoglasno utvrđuje
DNEVNI RED
1. Prijedlozi zaključaka o davanju mišljenja po čl. 86. Statuta Grada Zagreba
2. Izvješća, pitanja i prijedlozi.

[bookmark: _Hlk49872093]Ad 1.) Prijedlozi zaključaka o davanju mišljenja po čl. 86. Statuta Grada Zagreba

Predsjednik Vijeća napominje kako su se s materijalima za navedenu točku članovi Vijeća upoznali putem službene stranice Skupštine grada Zagreba (link dostavljen elektroničkom poštom) te ih poziva na raspravu i davanje mišljenja o prijedlozima akata. 

Prelazi se na glasanje o svakom prijedlogu te se konstatira da 

Vijeće s 9 glasova ZA i 10 glasova PROTIV Prijedloga donosi

Z A K LJ U Č A K
o davanju mišljenja o Prijedlogu izvješća o izvršenju Programa građenja komunalne infrastrukture na području Grada Zagreba u 2020.

	1.
	Vijeće Gradske četvrti Peščenica - Žitnjak daje negativno mišljenje o Prijedlogu izvješća Programa građenja komunalne infrastrukture na području Grada Zagreba u 2020.

	2.
	Ovaj će zaključak biti upućen Stručnoj službi gradonačelnika.




Vijeće sa 7 glasova ZA i 12 glasova PROTIV Prijedloga donosi

Z A K LJ U Č A K
o davanju mišljenja o Prijedlogu izvješća o izvršenju Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2020.

	1.
	Vijeće Gradske četvrti Peščenica - Žitnjak daje negativno mišljenje o Prijedlogu izvješća o izvršenju Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2020.

	2.
	Ovaj će zaključak biti upućen Stručnoj službi gradonačelnika.




Vijeće sa 7 glasova ZA i 12 glasova PROTIV Prijedloga donosi

Z A K LJ U Č A K
o davanju mišljenja o Izvješću o izvršenju programa i planova održavanja komunalne infrastrukture u gradskim četvrtima i mjesnim odborima Grada Zagreba u 2020.    

	1.
	Vijeće Gradske četvrti Peščenica - Žitnjak daje negativno mišljenje o Izvješću o izvršenju programa i planova održavanja komunalne infrastrukture u gradskim četvrtima i mjesnim odborima Grada Zagreba u 2020. 

	2.
	Ovaj će zaključak biti upućen Stručnoj službi gradonačelnika.




Vijeće sa 17 glasova ZA i 2 SUZDRŽANA glasa  o Prijedlogu donosi

Z A K LJ U Č A K
o davanju mišljenja o Prijedlogu zaključka o izmjenama Zaključka o izradi akcijskog plana za prevenciju vršnjačkog nasilja od 2022. do 2025.    

	1.
	Vijeće Gradske četvrti Peščenica - Žitnjak daje pozitivno mišljenje o Prijedlogu zaključka o izmjenama Zaključka o izradi akcijskog plana za prevenciju vršnjačkog nasilja od 2022. do 2025.    

	2.
	Ovaj će zaključak biti upućen Stručnoj službi gradonačelnika.




Vijeće jednoglasno donosi

Z A K LJ U Č A K
o davanju mišljenja o Prijedlogu zaključka o prihvaćanju ugovora o dodjeli bespovratnih sredstava za projekte koji se financiraju iz EU fondova u financijskom razdoblju 2014. – 2020. za projekt „Izgradnja reciklažnog dvorišta u gradskoj četvrti Podsused-Vrapče“, K.K.06.3.1.16.0094

	1.
	Vijeće Gradske četvrti Peščenica - Žitnjak daje pozitivno mišljenje o Prijedlogu zaključka o prihvaćanju ugovora o dodjeli bespovratnih sredstava za projekte koji se financiraju iz EU fondova u financijskom razdoblju 2014. – 2020. za projekt „Izgradnja reciklažnog dvorišta u gradskoj četvrti Podsused-Vrapče“, K.K.06.3.1.16.0094

	2.
	Ovaj će zaključak biti upućen Stručnoj službi gradonačelnika.




Vijeće jednoglasno donosi

Z A K LJ U Č A K
o davanju mišljenja o Prijedlogu zaključka o prihvaćanju Ugovora o dodjeli bespovratnih sredstava za projekte koji se financiraju iz Europskog socijalnog fonda u financijskom razdoblju 2014. – 2020. za Projekt „Korak u dječji vrtić – za dobrobit djeteta i razvoj potencijala - KUĆICA“, UP.03.2.1.05.001

	1.
	Vijeće Gradske četvrti Peščenica - Žitnjak daje pozitivno mišljenje o Prijedlogu zaključka o prihvaćanju Ugovora o dodjeli bespovratnih sredstava za projekte koji se financiraju iz Europskog socijalnog fonda u financijskom razdoblju 2014. – 2020. za Projekt „Korak u dječji vrtić – za dobrobit djeteta i razvoj potencijala - KUĆICA“, UP.03.2.1.05.001

	2.
	Ovaj će zaključak biti upućen Stručnoj službi gradonačelnika.



Vijeće sa 12 glasova ZA i 7 SUZDRŽANIH glasova  o Prijedlogu donosi

Z A K LJ U Č A K
o davanju mišljenja o Prijedlogu Odluke o izmjeni Odluke o plaći odnosno naknadi i drugim pravima predsjednika i potpredsjednika Gradske skupštine Grada Zagreba

	1.
	Vijeće Gradske četvrti Peščenica - Žitnjak daje pozitivno mišljenje o Prijedlogu Odluke o izmjeni Odluke o plaći odnosno naknadi i drugim pravima predsjednika i potpredsjednika Gradske skupštine Grada Zagreba. 

	2.
	Ovaj će zaključak biti upućen Stručnoj službi gradonačelnika.



Vijeće sa 12 glasova ZA i 7 SUZDRŽANIH glasova  o Prijedlogu donosi

Z A K LJ U Č A K
o davanju mišljenja o Prijedlogu zaključka o kratkoročnom zaduživanju
 Grada Zagreba
	1.
	Vijeće Gradske četvrti Peščenica - Žitnjak daje pozitivno mišljenje o Prijedlogu zaključka o kratkoročnom zaduživanju Grada Zagreba

	2.
	Ovaj će zaključak biti upućen Stručnoj službi gradonačelnika.



Vijeće sa 11 glasova ZA i 8 SUZDRŽANIH glasova  o Prijedlogu donosi

Z A K LJ U Č A K
o davanju mišljenja o Prijedlogu odluke o ustrojstvu i djelokrugu
 gradskih upravnih tijela

	1.
	Vijeće Gradske četvrti Peščenica - Žitnjak daje pozitivno mišljenje o Prijedlogu odluke o ustrojstvu i djelokrugu gradskih upravnih tijela.

	2.
	Ovaj će zaključak biti upućen Stručnoj službi gradonačelnika.





Ad 5.) Izvješća, pitanja, prijedlozi

Predsjednik podsjeća vijećnike da su im e-poštom dostavljeni na znanje materijali,  prepiske i ostala dokumentacija o postupanjima između dviju sjednica Vijeća te ih poziva na sudjelovanje u okviru ove točke dnevnog reda. 

Vijećnik Mario Sobočan napominje da je dobiven odgovor na njegovo pitanje s konstituirajuće sjednice o sanaciji ulice I. Resnik, s time da sutra počinju radovi.
 
Za riječ se javlja vijećnik Darko Stošić napominjući da je Vijeće Gradske četvrti u prijašnjem  mandatu, neposredno prije raspuštanja, donijelo nekoliko zaključaka s prijedlozima za uvrštavanje u Fond imena odnosno imenovanjima ulica imenima Zlatka Cice Kranjčara, Ivana Šikića i Milana Bandića. 
S obzirom da nema informaciju da je Odbor za imenovanje naselja, ulica i trgova GSGZ-a počeo s radom predlaže da se uputi požurnica za postupanje po ovim prijedlozima u daljnjem radu Odbora, naročito po prijedlogu za uvrštavanje u Fond imena Zlatka Cice Kranjčara.

Vijećnica Đurđica Radaković Groš postavlja nekoliko pitanja vezanih uz problematiku onečišćenja zraka i širenja neugodnih mirisa na okolna naselja (Ivanju Reku, Resnik i Žitnjak) iz smjera postrojenja Zagrebačke otpadne vode u Čulinečkoj cesti:
· pita tko je dužan zbrinjavati otpadni mulj koji nastaje kao nusproizvod pročišćavanja otpadnih voda grada Zagreba 
· vezano uz to, traži kopije ugovora između Grada Zagreba i ZOV-a, s njihovim aneksima,
· traži da se nadležnim tijelima dostavi na postupanje Zaključak Vijeća MO Ivanja Reka donesen na njihovoj sjednici, 1. srpnja 2021., kojim je zatražena postava mjerne postaje za dugoročno praćenje kvalitete odn. onečišćenja zraka,
· postavlja pitanje može li Gradska četvrt kao pravna osoba (a što je regulirano Statutom Grada Zagreba, Pravilima Gradske četvrti i Zakonom o lokalnoj i područnoj (reg.) samoupravi) aplicirati na raspisane natječaje za povlačenje novčanih sredstava iz europskih fondova te može li pri tome računati na administrativnu i tehničku potporu nadležnih gradskih službi.

Vijećnik Marijan Ćužić nadovezuje se na raspravu o problemu onečišćenja zraka i traži urgentno postupanje jer su građani na rubu strpljenja sudeći po objavama na društvenim mrežama u kojima iskazuju svoje nezadovoljstvo i traže poduzimanje mjera. 
Napominje da su građani unatrag 1,5 godinu upućivali i pisane pritužbe Državnom inspektoratu, gradonačelniku GZ, pučkoj pravobraniteljici, kontaktirani su mediji, ali bezuspješno. Državni inspektorat je na terenu postupao već sigurno 200 puta, ali je problem što za vrijeme njihovog radnog vremena od 7 do 15 sati nema širenja mirisa nego poslije, zbog čega ga nisu ni uspjeli detektirati. 

Vijećnik Mario Sobočan također se uključuje u raspravu i upozorava da je ista situacija u Resniku gdje je među građanima usijana atmosfera zbog nesnosnih mirisa koji su naročito nepodnošljivi ljeti te da bi svakako hitno trebalo tražiti rješavanje. 

Predsjednik rezimira da će ovaj problem biti prioritet u rješavanju te će se u tom cilju prema nadležnim tijelima uputiti postavljeni zahtjevi i pitanja. 

Vijećnik Zvonko Dumančić podržava prijedlog g. Stošića i napominje da se nikako ne smiju zaboraviti zaslužni sportaši, branitelji i drugi zaslužni građani s područja Peščenice-Žitnjaka i da u vrednovanju njihova doprinosa treba zatomiti sve političke razlike, a isto je i s rješavanjem ovakvih zajedničkih problema, kao što je onečišćenje zraka. 

Nakon kratkog dogovora o okvirnom datumu naredne sjednice Vijeća, predsjednik zaključuje sjednicu u 18.25 sati. 



Zapisnik vodile:

Sanja Jančin

Mihaela Hrženjak

Zagreb, 12. srpnja 2021.



PREDSJEDNIK VIJEĆA
GRADSKE ČETVRTI PEŠČENICA – ŽITNJAK

Nikola Zdunić, dipl.polit. 

